ישנם מגוון סימנים וסוגים של תווי נכות, כאשר לכל תג יש מאפיינים שמעידים הן על הזכאי לתו, והן על הזכויות שמגיעות לו בגין החזקה בו. כלומר, תג כחול עם סמל כיסא גלגלים מעיד באופן טבעי כי בעל התג זקוק לכיסא גלגלים ו/או לרכב כאמצעי תנועה, כאשר ניתן להבין מכך שמדובר בבעל נכות ברגליים או מוגבלות תנועה מסוימת. כמו כן, תג בעל משולש ירוק מעיד כי מדובר בנכה שאינו חווה קושי תנועתי המגביל אותו לכיסא גלגלים, כאשר לאור זאת תג נכה בעל משולש ירוק אינו זכאי לנסיעה בנתיב תחבורה ציבורית. בנוסף לכך, ישנו גם תג נכה שמופיעה עליו כלנית, כאשר מדובר בתג נכה שניתן לנכה צה"ל, בין אם אותה כלנית מופיע בתוך משולש ירוק, או על גבי סימן כיסא גלגלים.